tartuNLP/wikipedia-smugri-20251201 huggingface dataset:
26. ekspeditsioon

26. ekspeditsioon oli Rahvusvahelise kosmosejaama 26. alaline meeskond.
Ekspeditsiooni esimesed kolm liiget jõudsid jaama 10. oktoobril 2010 ning 25. ekspeditsiooni komandör Douglas Wheelock andis 24. novembril jaama juhtimise üle 26. ekspeditsiooni komandörile Scott Kellyle. 26. ekspeditsioon algas 26. novembril, kui 25. ekspeditsiooni liikmed jaamast lahkusid. Ekspeditsiooni ülejäänud kolm liiget jõudsid jaama 10. detsembril. 
Veebruaris 2011 külastas jaama missiooni STS-133 raames viimast korda kosmosesüstik Discovery. 26. ekspeditsiooni ajal külastas jaama ka ESA transpordilaev ATV
Merili Nikkolo

Merili Nikkolo (sündinud 12. juunil 1984) on eesti ajakirjanik ja meediajuht.
2006. aastal lõpetas Merili Nikkolo Tartu Ülikooli ajakirjanduse ja suhtekorralduse erialal. Töö kõrvalt jätkas ta samas õpinguid ning kaitses 2010. aastal ärijuhtimises magistritöö "Ajakirjanike töörahulolu kujundavad tegurid" "cum laude" (juhendaja Maaja Vadi).
2006. aastast töötas Merili Nikkolo ajalehe Järva Teataja reporterina, sealhulgas aastatel 2012–2015 peatoimetajana. 2006–2009 õpetas ta Paide Gümnaasiumis ja Türi majandusgümnaasiumis meediat, algatas ja juhtis Järva Teataja meediaklubi.
1. septembrist 2015 kuni 6. maini 2018 oli Nikkolo Pärnu Postimehe peatoimetaja.
2018. aasta mais sai Nikkolost ajalehe Postimees vastutav väljaandja ning AS-i Eesti Meedia uudismeedia juht, kelle vastutusalasse kuulusid ka kontserni maakonnalehed, uudisteagentuur BNS ja Kuku raadio. 2019. aasta lõpus lahkus Nikkolo Postimehe vastutava väljaandja ametist. Tema lahkumise järel esitas lahkumisavalduse ka uuriva toimetuse juht Holger Roonemaa. Nende lahkumise põhjuseks tõi Postimees Grupi juhatuse esimees Andrus Raudsalu "erinevad nägemused tuleviku arengustrateegiate osas".
Alates 2020. aasta suvest töötas ta Ekspress Meedias tasulise sisu juhina. 1. novembrist 2021 töötab Nikkolo Eesti Ekspressi peatoimetajana.
Palmenbach

Palmenbach, varem Bierbach (vene keeles "Пальменбах") oli aadlisuguvõsa.
Ajalugu.
Palmenbachide päritolu kohta täpsem teave puudub. Alguses kandsid nad perekonnanime Bierbach. Suguvõsaliin algab Kristian Bernhard Bierbachiga, kes oli 1655. aastal Rootsi riiginõunik Gustaf Bielke paaž. Hiljem sai temast põllumees ja ta oli mitme mõisa inspektor Liivimaal. Rootsi kuningas Karl XI tõstis ta 17. oktoobril 1695 aadliseisusse ja ta sai perekonnanimeks Palmenbach; Rootsi rüütelkonda teda ei introdutseeritud. Suguvõsa kustus meesliinis XIX sajandi alguseks.
Palmenbachid rüütelkonna matriklis.
Suguvõsa immatrikuleeriti 1747. aastal Liivimaa rüütelkonna matriklisse.
Vapp.
Aadeldamisel sai suguvõsa nii-öelda kõneleva vapi. Selle kilbi vasakul pool on kujutatud palmi, paremal pool viinamarjakobarate vahel oja ("Palmen" ‘palm’ + "bach" ‘oja’).
Brandon Carlo

Brandon Carlo (sündinud 26. novembril 1996 Colorado Springsis Colorado osariigis) on USA jäähokimängija, kes mängib kaitsjana NHL-i klubis Boston Bruins.
2015. aastal valiti ta NHL-i "draft"is Bruinsi poolt 37. valikuna. Enne profikarjääri NHL-is mängis ta Western Hockey League'i klubis Tri-City Americans.
Bruinsi meeskonnas tegi ta NHL-is debüüdi hooajal 2016–17. Esimese värava lõi ta NHL-is 17. oktoobril 2016 mängus Winnipeg Jetsi vastu.
Kyle Palmieri

Kyle Charles Palmieri (sündinud 1. veebruaril 1991 Smithtownis New Yorgi osariigis) on USA jäähokimängija, kes mängib NHL-i klubis New York Islanders ründajana paremäärel.
2009. aastal valiti ta NHL-i "draft"is Anaheim Ducksi poolt 26. valikuna. NHL-is tegi ta Ducksi meeskonnas debüüdi 3. novembril 2010 mängus Tampa Bay Lightningi vastu ning lõi selles mängus ka värava.
2015. aasta juunis liitus ta New Jersey Devilsiga. 2021. aasta aprillis siirdus ta Islandersi.
2019. aastal osales ta NHL-i tähtede mängul.
2010. aastal tuli Palmieri USA kuni 20-aastaste koondisega juunioride maailmameistriks. Ta kuulus USA jäähokikoondisse 2012. aasta maailmameistrivõistlustel.
Gandhāra

Gandhāra on ajalooline piirkond Loode-Indias, tänapäeva Pakistani ja Afganistani territooriumil.
Gandhāra oli Pärsia riigi osa. 4. sajandil eKr vallutas selle Aleksander Suur. Hiljem sai sellest India ja Kreeka kultuuri kohtumispaik. 3. sajandil eKr oli see Ašoka riigi osa. Esimesed sajandid pKr, kui Gandhāra oli Kušaani riigi osa, oli piirkonna õitseaeg. 
Gandhāra on tuntud mahajaana olulise levikualana esimestel sajanditel, mil Gandhārast kujunes Kušaani riigi keskus. Sel ajal rajati Gandhārasse hulgaliselt templeid ja kloostreid ning seal õitsesid mitmed budismi koolkonnad, eriti sarvastivaada. Gandhāras olevat umbes 100. aastal toimunud Kaniška I patroneeritud neljas budismi suurkogu.
Juba enne budismi sinnajõudmist oli Gandhāra piirkond, kus puutusid kokku erinevad tsivilisatsioonid: India, Kreeka-Baktria ning Kesk- ja Sise-Aasia, viimase vahendusel ka Hiina. See lõi tingimused aktiivseks kultuurivahetuseks, tänu millele kujunes seal budismi mõjukaim skulptuurikoolkond.
Kunst.
Gandhāra koolkond, mille esimesed mälestised pärinevad 2. sajandist eKr, ühendas Kreeka raidkunstile omase meisterliku inimkeha kujutamise budismi ideedega. Selle tulemusel sündis buddhade ja eriti bodhisattvate inimkujulisena kujutamise traditsioon, mida varasemas budistlikus kunstis ei viljeldud. Gandhāra kunst mõjutas oluliselt India ning Sise- ja Ida-Aasia budistliku skulptuuri arengut.
Kulisko

Kulisko (eesti keeles ka Kuuleski, Kuuliska, Kuuliski) on küla Venemaal Pihkva oblastis Petseri rajoonis. Küla asub Krupi vallas Määsovitsa järve idakaldal Eesti ja Venemaa kontrolljoone lähedal.
1944. aastani kuulus Eesti Vabariigi Petserimaa koosseisu.
Blockstack

 
Blockstack märgib nii avatud lähtekoodiga detsentraliseeritud andmetöötlusplatvormi kui ka ettevõtet, mis arendab selle aluseks olevat tarkvara. Eestikeelne vaste sellele sõnale puudub, kuid selleks võiks olla näiteks "plokikogum".
Blockstacki tehnoloogia põhineb detsentraliseeritud protokollidel, mida saab rakendada autentimiseks, andmete salvestamiseks ja tarkvara levitamiseks. Blockstacki tehnoloogiale panid aluse Muneeb Ali ja Ryan Shea 2013. aasta. Nende 2014. aastal asutatud ettevõte Blockstack PBC on kogunud tootearenduseks riskikapitali ja toote sümboolse müügi kaudu 75 miljonit dollarit. Ettevõtte peakorter asub New Yorgis.
Blockstacki tehnoloogia on plokiahelate omast tuhat korda väiksema mahuga, see kulutab oluliselt vähem energiat ning pakub suuremat turvalisust kasutajatele. Info omanikele õigus ja võimalus ise otsustada, millised rakendused (äpid) tema loodud või tema tegevusi kajastavat infot saavad kasutada. Lisaks loob Blockstacki tehnoloogia aluse mikromaksetel põhinevale majandustegevusele.
Blockstackil põhinev tehnoloogia eesmärgiks on tagada tarbijate privaatsus, pakkuda neile kontrolli neid puudutava informatsiooni leviku ja kasutamise üle ning piirata tsentraliseeritud teenuseid pakkuvate suurettevõtete võimalusi kuritarvitada nende valduses olevat teavet. (4) Seda tehnoloogiat rakendades on tarkvaraarendajad hakanud pakkuma detsentraliseeritud alternatiive populaarsetele internetiteenustel. 
Aluspõhimõtted.
Blockstacki andmetöötlusplatvormi põhimõtted on järgmised: (lk 174-175)
Rakendused.
Blockstacki algne eesmärk oli installida plokiahelasse domeeninime ja pakkuda sellel põhinevat teenust (DNS – "domain name service"). Tõlkides erinevates keeltes kirjutatud nimed ja lehtede nimed interneti-aadressi numbriteks, osaleb DNS faili igas liikumises interneti keskkonnas. DNS-i paigutamisega plokiahelasse kõrvaldab Blockstack koha, mis on aldis häkkerite rünnakutel. Sellega muutub DNS usaldusväärseks kolmandaks osapooleks (nt Verisign, GoDaddy).
Algselt kavatsesid tarkvaraplatvormi loojad kasutada Nemecoini plokiahelat, mis oli optimeeritud muutumatute nimede salvestamiseks ja oli ühtlasi üks esimesi Bitcoini konkurente. Kuna see sattus aga 2016. aastal häkkerite rünnakute alla ja osutus haavatavaks, siis otsustati üle minna kõige robustsema, turvalisema ja usaldusväärsema Satoshi Bitcoini plokiahelale. (8)
Failide eristamiseks genereerib plokiahel funktsionaalseid sümboleid, nagu näiteks tähelepanu äratav nahkhiir (bat?), superarvestuse gnt või graafikatöötlemise funktsiooni rndr. Samuti luuakse
Lisaks lõi plokiahela liikumine vahendid, mida kasutades saab teostada tehinguid erinevates fondides kasutatavate token’ite vahel, sõltumata nende vormist ja omadustest. Sellisteks on Ripple xrp, Bancor ja trezor.
Zawidów

Zawidów (saksa "Seidenberg") on linn Poolas Alam-Sileesia vojevoodkonnas Zgorzeleci maakonnas. Zawidów asub Tšehhi piiri ääres.
Seidenberg sai linnaõigused 1396. aastal. Kuni 1945. aastani oli linn Saksamaa koosseisus. Zawidów kaotas linnaõigused 1945. aastal, kuid sai need 1969. aastal tagasi.
Toivo Antikainen

Toivo Antikainen (8. juuni 1898 Helsingi – 4. oktoober 1941 Arhangelsk) oli Soome ja Nõukogude Liidu poliitik ja sõjaväelane. Ta oli üks Soome Kommunistliku Partei asutajatest.
Ta sündis aastal 1898 Helsingis töölisperekonnas. Tema vanemad ja perekonna vanemad lapsed olid töölisliikumise aktivistid.
1918. aastal põgenes ta Nõukogude Venemaale.
Ta sai surma lennuõnnetuses.
Godewaersvelde

Godewaersvelde on vald Põhja-Prantsusmaal Nordi departemangus Bailleuli kantonis Belgia piiri ääres.
Ave Mets

Ave Mets (sündinud 30. mail 1980) on eesti teadusfilosoof.
Aastatel 1986–1998 õppis ta Tartu Descartes'i Lütseumis ja 1998. aastast Tartu Ülikoolis, kus kaitses 2003. aastal filosoofias bakalaureusetöö, 2007. aastal magistritöö ("Ilya Prigogine'i raamatu "Tõsikindluse lõpp. Aeg, kaos ja uued loodusseadused" filosoofiline analüüs ja loodusseaduste käsitus", juhendajad Rein Vihalemm ja Piret Kuusk) ja 2013. aastal filosoofiadoktoritöö ("Normativity of Scientific Laws", juhendajad Rein Vihalemm ja Piret Kuusk). 2008. aastal õppis ta vahetusüliõpilasena Vilniuse Ülikoolis, 2009–2013 oli doktoriõppes RWTH Aacheni Ülikoolis ning 2015–2016 Erasmus Mundus Humeria stipendiumiga Valgevene Riiklikus Ülikoolis järeldoktor.
2005. aastast töötab Mets Tartu Ülikoolis, kus on 2013. aastast filosoofia osakonna teadur (2020. aastal oli mõnda aega vanemteadur).
Poliitiline tegevus.
Ave Mets kuulub 2006. aastast erakonda Eestimaa Rohelised. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 233 häält ning ei osutunud valituks.
Hondeghem

Hondeghem (flaami keelest; moodsas hollandi kirjapildis "Hondegem") on vald Põhja-Prantsusmaal Nordi departemangus Bailleuli kantonis.
Petri Kontiola

Petri Kontiola (sündinud 4. oktoobril 1984 Seinäjokis) on Soome jäähokimängija, kes mängib keskründajana Soome kõrgliigaklubis Tappara.
Ta alustas Tapparas ka mängijakarjääri. Tappara meeskonnas debüteeris ta Soome kõrgliigas hooajal 2003/04.
2004. aastal valis Chicago Blackhawks ta NHL-i "draft"is 196. valikuna. Blackhawksi meeskonnas osales ta hooajal 2007–08 kokku 12 mängus, kogudes viis punkti (0+5). Suurema osa ajast mängis ta AHL-i klubis Rockford IceHogs, kuhu jäi mängima ka veel hooajaks 2008–09.
2009. aasta mais liitus Kontiola KHL-i klubiga Magnitogorski Metallurg, kus mängis kaks hooaega. 2011. aastal siirdus ta Tšeljabinski Traktori, kuhu jäi hooaja 2013–14 lõpuni. Hooajal 2012–13 jõudis ta Traktoriga Gagarini karika finaali, kus kaotati Moskva Dinamole mängudega 2:4. Kontiola oli väljalangemismängudes 19 punktiga (10+9) resultatiivseim mängija.
2014. aasta juulis sõlmis ta üheaastase lepingu NHL-i klubiga Toronto Maple Leafs. Klubi põhimeeskonda ta ei jõudnud, mängides 11 mängu Toronto Marliesi meeskonnas AHL-is. 2014. aasta novembris naasis ta KHL-i, liitudes Jaroslavli Lokomotiviga. 2019. aasta mais sõlmis ta üheaastase lepingu Jokeritega.
2020. aastal naasis Kontiola pärast 13 aastast tagasi Soome kõrgliigasse, liitudes HPK-ga. Hooajal 2020–21 oli Kontiola Soome kõrgliiga resultatiivseim mängija (14+41) ning pälvis Veli-Pekka Ketola auhinna. 2021. aasta mais sõlmis ta lepingu Tampere Ilvesega. 2023. aasta oktoobris naasis ta pärast 16 aastat oma esimese koduklubi Tappara juurde.
2014. aasta taliolümpiamängudel võitis Kontiola Soome jäähokikoondise koosseisus pronksmedali. Lisaks on ta võitnud maailmameistrivõistlustelt kolm hõbemedalit. 2013. aasta maailmameistrivõistlustel, kus Soome jäi küll neljandaks, oli Kontiola 16 punktiga (8+8) turniiri resultatiivseim mängija. Ta valiti lisaks turniiri parimaks ründajaks ja turniiri sümboolsesse koosseisu.
Prekariaat

Prekariaat (inglise keeles "precariat") on töökohtade vähenemise tõttu tekkinud uus sotsiaalne klass, juhu- ja tükitöödest sõltuv ja ebakindel tööjõud, kel pole selgepiirilist tööalast identiteeti ning kelle hulgas on väga erinevate eluvaldkondade esindajaid. Prekariaat sõltub lühiajalistest töölepingutest, millega enamasti ei kaasne sotsiaalseid garantiisid. 
Prekariaat on tekkinud prekaarsuse (inglise keeles "precarity") tulemusel, viimane on postfordistliku majandussüsteemi ja väärtuste negatiivne kaasnähe, mis hõlmab spetsiifilisi (lühiajalisi) töösuhteid, madalat sissetulekut, lagunevat sotsiaalkindlustussüsteemi ja kasvavaid kulutusi eluasemele ja esmatarbekaupadele.
Aron (eesnimi)

Aron on juudi päritolu eesnimi, variant nimest Aaron. 
Levik.
1. jaanuari 2019 seisuga oli Eestis eesnimi Aron 546 mehel. Aron on Eestis populaarsuselt 259. mehenimi. Kõige populaarsem oli eesnimi Aron vanuserühmas 0–4, kus neid oli 10 000 elaniku kohta 30,34 ning Pärnu maakonnas, kus neid oli 10 000 elaniku kohta 6,25. Aron oli keskmiselt 10 aasta vanune (mediaanvanus oli 7). 2018. aastal oli Aron vastsündinud poeglastele pandud nimedest 11. kohal (62 last).
Aleksei Kelli

Aleksei Kelli (sündinud 13. juunil 1977) on eesti õigusteadlane, Tartu Ülikooli intellektuaalse omandi õiguse professor.
Tema peamised uurimisteemad on intellektuaalne omand (autoriõigus, autoriõigusega kaasnevad õigused ja tööstusomand), andmekaitse ja tehisintellekti õiguslikud küsimused. 
Haridustee.
Kelli sai 2005. aastal Tartu Ülikoolis magistrikraadi õigusteaduses tööga "Konfidentsiaalsuskohustus usaldussuhtes" (juhendaja Heiki Pisuke). 2009. aastal sai ta sealsamas doktorikraadi õigusteaduses tööga "Developments of the Estonian Intellectual Property System to Meet the Challenges of the Knowledge-based Economy" ("Eesti intellektuaalse omandi süsteemi arengud teadmistepõhise majanduse tingimustes", juhendaja Heiki Pisuke). 
Töökäik.
Aleksei Kelli oli Tartu Ülikooli intellektuaalse omandi õiguse assistent 2003−2006 ja lektor 2006−2010. Ta oli 2010. aastal ka Columbia Ülikooli külalisteadur. 2006−2015 töötas ta Tartu Ülikooli eraõiguse instituudi õppetooli juhataja asetäitjana ja 2010−2016 oli intellektuaalse omandi dotsent. 
Kelli oli 2011. aastal Uppsala Ülikooli külalisteadur ja aastatel 2012−2014 töötas Justiitsministeeriumi intellektuaalse omandi õiguse kodifitseerimise töörühma juhina. 
Alates 2016. aastast on ta Tartu Ülikooli intellektuaalse omandi õiguse professor. 
Teadusorganisatsiooniline tegevus.
Aleksei Kelli tegeleb digitaalsete keeleressursside õiguslike küsimustega Tartu Ülikoolis ja Eesti Keele Instituudis ning on CLARIN ERIC (Common Language Resources and Technology Infrastructure) õiguskomitee liige.
Aleksei Kelli on juhtinud ja osalenud eksperdina mitmes teadusprojektis. Näiteks juhtis Dr. Kelli intellektuaalse omandi õiguse kodifitseerimise töögruppi (2012–2014 Justiitsministeeriumis) ning Eesti Teadusagentuuri tellitud uuringute “Tööstusomandi kaitse ja kasutamine Eestis: majanduslik ja õiguslik perspektiiv“ (2017–2018) ja “Avatud teadus Eestis ja Euroopas: õiguslik ja majanduslik lähenemine“ (2016–2017) täitmist. Aleksei Kelli oli vastutav Välisministeeriumi projekti eest, mille eesmärk oli tööstuse ja teadusasutuste koostöö ning teadmussiirde edendamine Ukrainas (2015–2016). Ta oli teadus- ja innovatsioonipoliitika seire programmi intellektuaalse omandi seirevaldkonna põhiekspert (2011–2015). 
Aleksei Kelli oli ÜRO intellektuaalse omandi eksperdigrupi (Team of Specialists on Intellectual Property) liige (2010–2013 ÜRO Euroopa majanduskomisjonis). 
Lisaks on Aleksei Kelli osalenud Euroopa Liidu ja Eesti teadus- ja arendusprojektides intellektuaalse omandi, innovatsiooni ja isikuandmete kaitse asjatundjana. Ta on avaldanud artikleid rahvusvahelistes ajakirjades intellektuaalse omandi, autoriõiguse, innovatsiooni, teadmussiirde, isikuandmete kaitse ja nendega seotud teemadel. 
Aleksei Kelli õpetab Tartu Ülikoolis intellektuaalset omandit, autoriõigust ning sellega seotud aineid kõigil kõrgharidusastmetel (sh doktoriõpe) eesti ja inglise keeles. Ta on esinenud paljudel rahvusvahelistel ja riigisisestel erialaüritustel ning teinud koolitusi intellektuaalse omandi (sh autoriõiguse) ja isikuandmete kaitse valdkonnas.
Surnud 2020

"Sellel leheküljel loetletakse 2020. aastal surnud tuntud inimesi ja loomi.
Merris

Merris on vald Põhja-Prantsusmaal Nordi departemangus Bailleuli kantonis. yoghurt
Méteren

Méteren (flaami keelest; moodsas hollandi kirjapildis "Meteren") on vald Põhja-Prantsusmaal Nordi departemangus Bailleuli kantonis.
Mieroszów

Mieroszów (saksa "Friedland in Niederschlesien") on linn Poolas Alam-Sileesia vojevoodkonnas Wałbrzychi maakonnas, Mieroszówi valla halduskeskus. Mieroszówi kesklinn asub Tšehhi piirist umbes 3 km kaugusel.
Friedland in Niederschlesien sai linnaõigused 1326. või 1354. aastal. Kuni 1945. aastani oli linn Saksamaa koosseisus.
Nieppe

Nieppe (hollandi "Niepkerke") on vald Põhja-Prantsusmaal Nordi departemangus Bailleuli kantonis. See on Lysi tasandikul ja osa sellest on Lysi orus (hollandi "Leiedal").
Antti Pihlström

Antti Sakari Pihlström (sündinud 22. oktoobril 1984 Vantaas) on Soome jäähokimängija, kes mängib Soome kõrgliigaklubis HIFK ründajana vasakäärel.
Soome kõrgliigas debüteeris ta hooajal 2003–04 Espoo Bluesi ridades. Hooajal 2005–06 mängis ta Soome kõrgliigas SaiPa ja hooajal 2006–07 HPK meeskonnas.
2007. aastal siirdus ta Põhja-Ameerikasse. Esimesel hooajal mängis ta põhiliselt AHL-i klubis Milwaukee Admirals, osaledes lisaks Nashville Predatorsi ridades ühes kohtumises NHL-is. Hooajal 2008–09 kuulus ta Predatorsi põhikoosseisu, osaledes NHL-is 53 kohtumises.
2009. aastal naasis Pihlström Euroopasse, liitudes Rootsi kõrgliigaklubiga Färjestad BK. Samal hooajal suundus ta tagasi Soome kõrgliigasse, kui liitus JYP Jyväskyläga.
2011. aastal suundus ta esmakordselt KHL-i, liitudes Ufa Salavat Julajeviga. 2015. aastal osales ta Columbus Blue Jacketsi treeninglaagris, kuid klubiga lepingut tal sõlmida ei õnnestunud. Seejärel naasis ta KHL-i, mängides hooaja 2015–16 lõpuni Moskva CSKA-s. Ta jõudis Moskva CSKA-ga sel hooajal Gagarini karika finaali, kus kaotati Magnitogorski Metallurgile.
2016. aasta septembris mängis ta Šveitsi kõrgliigaklubis HC Fribourg-Gottéron. Sama aasta oktoobris liitus ta KHL-i klubiga Jokerit. Seal mängis ta viis hooaega. Hooaja 2021/22 eel naasis ta HPK-sse. Hooaja 2023/24 keskel liitus ta teise Soome kõrgliigaklubiga, HIFK-ga.
2014. aasta taliolümpiamängudel võitis Pihlström Soome jäähokikoondise koosseisus pronksmedali. Lisaks tuli ta 2011. aastal Soome koondisega maailmameistriks.
Oxelaëre

Oxelaëre (flaami keelest, moodsas hollandi kirjapildis "Okselare") on vald Põhja-Prantsusmaal Nordi departemangus Bailleuli kantonis.
Pradelles (Nord)

Pradelles (flaami keelest; moodsas hollandi kirjapildis "Pradeels") on vald Põhja-Prantsusmaal Nordi departemangus Bailleuli kantonis.
Liivsavi

Liivsavi on pude noor mandri peal tekkinud sete, mille koostisosadeks on peenikesed alla 0,01 mm suurusega (sisaldus umbes 30–50%) peliidi- või saviosakesed ning üle 0,01 mm suurusega (sisaldus umbes 70–60%) argilliidi- ja liivaosakesed. Tavaliselt 10—30% liivasavist moodustavad saviosakesed, mis määravad liivasavi peamisi füüsikalisi-tehnilisi näitajaid.
Sõltuvalt füüsikalise savi sisaldusest ja omadustest liivasavi jaguneb raskeks (40–50%), keskmiseks (30–40%) ja kergeks (20–30%) liivasaviks. Nende eristamiseks välitingimustes kasutatakse sõrmeproovi: võetakse veidi uuritavat mulda, see niisutatakse veega sellise konsistentsini, et muld oleks piisavalt plastiline voolimiseks. Käte vahel üritatakse mullast voolida u 3 mm läbimõõduga nöör. 
Raske liivsavi – saab veeretada nööriks, rõngasse keeramisel nöör praguneb.
Keskmine liivsavi – saab veeretada nööriks, rõngasse keerates nöör kõigepealt praguneb ning siis murdub.
Kerge liivsavi – saab voolida rõngaks, kuid rõngasse keeramisel nöör murdub.
Sainte-Marie-Cappel

Sainte-Marie-Cappel (lääneflaami: "Sint-Maria-Kapel") on vald Põhja-Prantsusmaal Nordi departemangus Bailleuli kantonis.
Väike Peene Becque'i jõgi saab alguse Sainte-Marie-Cappelist.
Saint-Jans-Cappel

Saint-Jans-Cappel on vald Põhja-Prantsusmaal Nordi departemangus Bailleuli kantonis.
Saint-Sylvestre-Cappel

Saint-Sylvestre-Cappel (hollandi: "Sint-Silvesterkappel") on vald Põhja-Prantsusmaal Nordi departemangus Bailleuli kantonis.
Ljudmilla torn

Ljudmilla torn oli Hiiumaal Kärdlas Rehemäel Teletorni kinnistul asunud Nõukogude Liidu kesktelevisiooni detsimeetersageduse ülekandejaama 100 m kõrgune terasmast, mis sai rahvasuus Ljudmilla torni nime.
Nimi võeti 1978–1984 Hiiumaa rajooni täitevkomitee esimehe abikaasa Ljudmilla eesnime järgi, kes võis olla Hiiumaal venekeelse televisiooni matrooniks. Rehemäe teelt torni asukohani viiv tee on nimetatud Ljudmilla teeks ja demonteeritud torni asukoha lähedusse on istutatud Ljudmilla tamm.
Staple

Staple on vald Põhja-Prantsusmaal Nordi departemangus Bailleuli kantonis.
Steenwerck

Steenwerck on vald Põhja-Prantsusmaal Nordi departemangus Bailleuli kantonis.
Nimi.
Keskhollandi keele kõnelemise aegu (1150–1550) kasutatud nimekujud:
Seejärel esines mitmes dokumendis nimekuju Stewerc.
Tänapäeva hollandi keeles tähendab "steen" kivi ja "werk" tööd.
Strazeele

Strazeele (flaami keelest; moodsas hollandi kirjapildis "Strazele") on vald Põhja-Prantsusmaal Nordi departemangus Bailleuli kantonis.
Vieux-Berquin

Vieux-Berquin on vald Põhja-Prantsusmaal Nordi departemangus Bailleuli kantonis.
Laura Peterson-Aardam

Laura Peterson-Aardam (kuni 2016. aastani Laura Peterson; sündinud 30. septembril 1983) on eesti näitleja.
Ta on lõpetanud Tallinna Vanalinna Hariduskolleegiumi ja Eesti Humanitaarinstituudi. 2006. aastal lõpetas ta Eesti Muusika- ja Teatriakadeemia lavakunstikooli (XXII lennus).
Aastatel 2006–2008 töötas ta Vanemuises näitlejana. 2009. aastast on Theatrumis näitlejana ja Vanalinna Hariduskolleegiumi teatrikoolis õpetaja. Alates 2018. aastast on ta ka Ugala teatri näitleja.
Isiklikku.
Laura Peterson-Aardami ema on Mare Peterson, isa on näitleja ja lavastaja Lembit Peterson. Tal on viis õde-venda: Theatrumi näitleja ja lavastaja Marius Peterson, Theatrumi näitleja ja lavastaja, VHK teatriharu õpetaja Maria Peterson, Püha Miikaeli Kooli õpetaja Elisabeth Peterson, Jonathan Peterson, Anna Kristin Peterson-McCarthy.
Laura Peterson-Aardami abikaasa on näitleja ja lavastaja Ott Aardam. Neil on kolm last.
Brian O'Neill

Brian O'Neill (sündinud 1. juunil 1988 Yardleys Pennsylvanias) on USA jäähokimängija, kes mängib ründajana Šveitsi kõrgliigaklubis EV Zug.
Aastatel 2008–2012 mängis ta jäähokit Yale'i Ülikooli meeskonnas USA üliõpilasliigas.
2012. aastal sõlmis ta lepingu Los Angeles Kingsiga. Ta asus mängima Kingsi noorteklubi Manchester Monarchsi ridades AHL-is. Hooajal 2014–15 võitis ta Monarchsiga Calder Cup'i. Samal hooajal pälvis ta AHL-i väärtuslikuma mängija auhinna Les Cunningham Award. AHL-i põhihooajal oli ta 80 punktiga (22+58) liiga resultatiivseim mängija, millega võitis John B. Sollenberger Trophy. Kingsi meeskonnas O'Neillli NHL-is mängida ei õnnestunud.
2015. aasta oktoobris siirdus ta New Jersey Devilsi. Debüüdi NHL-is tegi ta Devilsi meeskonnas 10. oktoobril 2015 mängus Washington Capitalsi vastu. Devilsi meeskonnas mängis ta vaid hooajal 2015/16, kogudes 22 mänguga kaks resultatiivsuspunkti.
2016. aasta mais liitus ta KHL-i klubiga Jokerit. Seal mängis ta kokku kuus hooaega. Tema kõige resultatiivsem hooaeg oli 2018/19, mil ta lõi 13 värvat ja andis 45 väravasöötu.
2022. aasta mais sõlmis ta kaheaastase lepingu EV Zugiga.
Ta kuulus USA jäähokikoondisse 2018. ja 2022. aasta taliolümpiamängudel.
Çağlar Söyüncü

Çağlar Söyüncü (sündinud 23. mail 1996 İzmiris) on Türgi jalgpallur, kes mängib kaitsjana Hispaania kõrgliiga klubis Madridi Atletico ja Türgi jalgpallikoondises.
Ta alustas profikarjääri Türgi esiliiga klubis Altınordu. 2016. aastal liitus ta Saksamaa kõrgliiga klubiga SC Freiburg.
2018. aasta augustis sõlmis ta viieaastase lepingu Leicester Cityga. Debüüdi Inglismaa kõrgliigas tegi ta 27. oktoobril mängus West Ham Unitedi vastu. Esimese värava lõi ta Premier League'is 3. novembril 2019 mängus Crystal Palace'i vastu.
Suvel 2023 lõppes tema leping Leicesteriga ning ta siirdus Madridi Atleticosse.
Debüüdi Türgi koondises tegi Söyüncü 24. märtsil 2016 sõprusmängus Rootsi vastu. Koondisekarjääri esimese värava lõi ta 1. juunil 2018 sõprusmängus Tuneesia vastu.
Lauri Lagle

Lauri Lagle (sündinud 12. veebruaril 1981 Tallinnas) on eesti näitleja ja lavastaja.
Lauri Lagle lõpetas 2006. aastal Eesti Muusika- ja Teatriakadeemia lavakunstikooli XXII lennu (kursuse juhendaja Priit Pedajas). 
Aastatel 2006–2013 töötas ta näitlejana Eesti Draamateatris, kus tegi ka mitu lavastajatööd. Aastatel 2013–2019 oli vabakutseline näitleja ja lavastaja. Alates 2019. aasta oktoobrist on ta Von Krahli Teatri kunstiline juht.
Filmograafia.
Näitlejana on ta mänginud režissöör Veiko Õunpuu filmides, millest on enim tunnustust leidnud peaosatäitmine filmis "Free Range". 2018. aastal tegi Lauri Lagle stsenaristi- ja režissööridebüüdi mängufilmiga "Portugal".
Helen Rekkor

Helen Rekkor (sündinud 20. jaanuaril 1983) on eesti näitleja ja lavastaja.
Ta on lõpetanud 2005. aastal Viljandi Kultuuriakadeemia näitlejana (5. lend) ja 2013. aastal Tartu Ülikooli Viljandi kultuuriakadeemia lavastajana.
Isiklikku.
Tema lell on näitleja Jaan Rekkor.
Ivaidja keel

Ivaidja keel on Austraalia Põhjaterritooriumil Crokeri saarel kõneldav ohustatud keel. 2016. aasta loenduse andmetel rääkis ivaidja keelt 123 inimest.
Ivaidja keeles on 20 konsonantfoneemi ja 3 vokaalfoneemi.
Hallgrímuri kirik

Hallgrímuri kirik (islandi keeles "Hallgrímskirkja") on Islandi suurim kirik, mis asub pealinnas Reykjavíkis. 74,5 meetri kõrgusena on see samuti saareriigi üks kõrgeimaid ehitisi. Kirik on nimetatud islandi luuletaja ja vaimuliku Hallgrímur Péturssoni (1614–1674) järgi, kes pani kirja Kirgsalmid. Sakraalhoone arhitekt oli Guðjón Samúelsson.
Ajalugu.
Kirikut hakati tarindama pärast Teist maailmasõda ning see valmis üle neljakümne aasta hiljem 1986. aastal.
Faxaflói

Faxaflói on laht, mis asub Islandi edelarannikul Snæfellsnesi ja Reykjanesskagi poolsaarte vahel. Lahe ääres asub riigi pealinn Reykjavík.
Linda Ormesson

Linda Ormesson (21. juuli 1902 Läti – 3. juuli 1989 New York, USA) oli eesti tekstiilikunstnik ja pedagoog.
Elukäik.
Ta õppis aastatel 1917–1923 Tallinna Kunsttööstuskoolis tekstiili erialal ja pedagoogikakursustel. 
Aastatel 1924–1925 oli ta Tallinna Rahvaülikooli Seltsi ja Eesti Naisliidu käsitööinstruktor ning 1925–1933 Kehtna Kõrgema Kodumajanduskooli õpetaja. 1929. aastal täiendas ta end Viini kunsttööstuskoolis ning 1930. aastail õppereisidel Rootsi, Belgiasse, Prantsusmaale ja Hollandisse. 1932–1940 töötas ta Riigi Kunsttööstuskooli käsitöö ja vabajoonistamise õppejõuna. 
Ta oli ajakirja Maanaise Kodu peatoimetaja ja illustraator, ajakirja Kaunis Kodu toimetaja, kirjutas rõivastust ja kodundust käsitlevaid artikleid ja näitusearvustusi ning lõi ajakirjadele, äridele ja eratellijaile moejoonistusi ja sümbolikavandeid. 
1935–1938 kuulus ta Rakenduskunstnike Ühingusse. 
1935. aastal asutas ta koos õde Johanna Ormessoniga Tallinnas Moe ja tarbekunsti eraõppetöökoja, mis tegutses kuni 1940. aastani. 
1944. aastal põgenes Linda Ormesson Eestist Saksamaale. 1950. aastast elas ta USA-s New Yorgis, kus töötas ajalooliste tekstiilide restaureerijana ning aastatel 1966–1985 Embroiders Guild of America Inc. New Yorgi peakorteri disaininõunikuna ja hiljem esindaja-nõunikuna.
Tema teos(eid) on Tallinna toomkirikus.
Hallgrímur Pétursson

Hallgrímur Pétursson (Gröf Island 1614 – Ferstikla Island 27. oktoober 1674) oli islandi luuletaja ja kirikuõpetaja. 
Temale on pühitsetud Hallgrímuri kirik pealinnas Reykjavíkis ja Hallgrímuri kirik Saurbæris.
Świeradów-Zdrój

Świeradów-Zdrój (saksa "Bad Flinsberg") on linn Poolas Alam-Sileesia vojevoodkonnas Lubańi maakonnas. Świeradów-Zdrój on kuurortlinn.
Asula oli olemas juba 16. sajandil, kuni 1945. aastani oli Saksamaa koosseisus. Linnaõigused sai Świeradów-Zdrój 1946. aastal.
Jori Lehterä

Jori Jonatan Lehterä (sündinud 23. detsembril 1987 Lempääläs) on Soome jäähokimängija, kes mängib keskründajana Soome kõrgliigaklubis HIFK.
Ta alustas klubikarjääri Soome kõrgliigaklubis Jokerit, mille meeskonnas debüteeris ta Soome kõrgliigas hooajal 2006–07. Aastatel 2007–2010 mängis ta Soome kõrgliigas Tappara meeskonnas. Hooajal 2009–2010 oli ta 69 punktiga (19+50) Soome kõrgliigas resultatiivseim mängija. Ta pälvis põhihooaja väärtuslikumale mängijale antava Lasse Oksaneni auhinna.
Hooajal 2010–11 mängis ta KHL-is Jaroslavli Lokomotivi ridades. Seejärel mängis ta kolm hooaega Novosibirski Sibiris. Aastatel 2013 ja 2014 osales ta KHL-i tähtede mängul
2008. aastal valis St. Louis Blues ta NHL-i "draft"is 65. valikuna. Bluesi meeskonnaga liitus ta alles hooajal 2014–15. Kokku mängis ta Bluesis kolm hooaega. 2017. aasta juunis siirdus ta Philadelphia Flyersi, kus mängis kaks hooaega.
2019. aasta juunis sõlmis ta üheaastase lepingu Peterburi SKA-ga. Järgmisel hooajal siirdus ta Moskva Spartaki.
2022. aasta juunis naasis Lehterä pärast 12 aastat Soome kõrgliigasse, kui liitus taas Tapparaga. Hooajal 2022/23 võitis ta Tapparaga Jäähoki Meistrite Liiga. 2023. aastal tuli ta Tapparaga lisaks Soome meistriks. Hooajal 2022/23 oli Lehterä Soome kõrgliigas enim väravasööte andnud mängija (46), lisaks valiti ta samal hooajal Soome kõrgliiga sümboolsesse koosseisu.
2023. aasta mais siirdus ta HIFK-sse. Hooajal 2023/24 oli ta taas Soome kõrgliigas enim väravasööte andnud mängija (50).
2014. aasta taliolümpiamängudel võitis Lehterä Soome jäähokikoondise koosseisus pronksmedali. Sama aasta maailmameistrivõistlustel võitis ta koondisega hõbemedali.
Tema onu Tero Lehterä on endine jäähokimängija, kes kuulus 1995. aastal maailmameistriks tulnud meeskonda.
27. ekspeditsioon

27. ekspeditsioon oli Rahvusvahelise kosmosejaama 27. alaline meeskond.
Ekspeditsioon algas 16. märtsil 2011.
27. ekspeditsiooni ajal külastas jaama missiooni STS-134 raames viimast korda kosmosesüstik Endeavour.
Leśna

Leśna (saksa "Marklissa") on linn Alam-Sileesia vojevoodkonnas Lubańi maakonnas, Leśna valla halduskeskus. Leśna kesklinn asub Tšehhi piirist umbes kolme ja poole kilomeetri kaugusel.
Asulat on esmamainitud 1144. aastal, linnaõigused sai 1329. aastal. Kuni 1945. aastani oli linn Saksamaa koosseisus. 1945. aastal kaotas Leśna linnaõigused, kuid sai need 1962. aastal tagasi.
Olszyna

Olszyna (saksa "Langenöls") on linn Poolas Alam-Sileesia vojevoodkonnas Lubańi maakonnas, Olszyna valla halduskeskus. Olszyna asub Tšehhi piirist umbes 12 km kaugusel.
Olszynat on esmamainitud 1254. aastal. Kuni 1945. aastani oli Saksamaa koosseisus. Linnaõigused sai 1. jaanuaril 2005.
Reykjavíki lennujaam

Reykjavíki lennujaam (islandi keeles "Reykjavíkurflugvöllur") on Islandi pealinna teenindav kahe lennurajaga lennujaam. Asudes vähem kui kahe kilomeetri kaugusel linnakeskusest on see maailma üks linnasisesemaid lennujaamasid. Lennujaama opereerib riigiettevõte Isavia.
Lennujaam teenindab peamiselt siseliine, aga ka lende Gröönimaale ja eralennukeid. 2018. aastal läbis lennujaama 400 044 reisijat.
Esimene lennujaama piirkonnast tehtud lend toimus 3. septembril 1919. Regulaarsete lendudega tehti algust märtsis 1940. Sama aasta oktoobris rajas Briti armee esimese lennuraja varasema murukattega platsi asemele. 6. juulil 1946 andsid britid kontrolli lennujaama üle Islandi valitsusele.
Reykjavíki lennujaam on ettevõtte Eagle Air kodulennujaam.
Karpacz

Karpacz (saksa "Krummhübel") on linn Poolas Alam-Sileesia vojevoodkonnas Jelenia Góra maakonnas. Karpacz on kuurortlinn ja talispordikeskus. Karpaczi kesklinn asub Tšehhi piirist ligi 4 km kaugusel.
Asulat on esmamainitud 1418. aastal. Kuni 1945. aastani oli Saksamaa koosseisus. Linnaõigused sai Karpacz 1959. aastal.
Korjanduskott

Korjanduskott ehk tukukott on ese, millega kogutakse jumalateenistuse ajal inimestelt annetusi (raha).
Vanemat tüüpi korjanduskottidel on nahast silindrikujuline kotiosa, mis on kinnitatud metallist suudmevõru külge. Sageli on nahast kott kaetud tekstiiliga ja enamasti ehib tekstiilist katet tikand. Metallist suudmevõrul on ühes küljes varreotsik, mille abil kinnitub kott pika puust varre külge. Pikk vars on vajalik selleks, et annetuse kogujad saaksid ulatada korjanduskoti kaugemale pikkades kirikupinkides istuvate inimesteni. Varreotsiku küljes on sageli kelluke. Vahel on kellukesi ka kaks.
Tänapäeval valmistatavad korjanduskotid on sageli puidust suudmevõruga ja kahe lühikese varrega. Korjanduse ajal ulatavad inimesed ise korjanduskotti pingis edasi ja tagasi. Kott ise on sageli valmistatud kangast ning ei ole silndrikujuline ega jäik.
Topeltmõtlemine

Topeltmõtlemine (inglise keeles "doublethink", eesti keelde tõlgitud ka kui kaksisoim) on olukord, milles üheaegselt tunnistatakse õigeks kaks vasturääkivat tõekspidamist, mis sageli pärinevad erinevatest sotsiaalsetest kontekstidest.
Topeltmõtlemine on seotud silmakirjalikkuse ja neutraalsusega, olles neist siiski erinev. Veel on topeltmõtlemine seotud tunnetusliku ebakõlaga, mille puhul tekitavad vasturääkivad tõekspidamised inimese meeles vastuolu. Topeltmõtlemine on tähelepanuväärne selle poolest, et selle puhul tunnetuslik ebakõla puudub – seega on inimene täielikult ebateadlik mistahes konfliktist või vasturääkivusest.
Mõiste päritolu.
George Orwell mõtles sõna "topeltmõtlemine" välja oma 1949. aastal ilmunud düstoopilise romaani "1984" tarbeks (osana uuskeelest). Romaanis õpivad inimesed topeltmõtlemist ja uuskeelt nii kaaskodanike surve tõttu kui ka soovist teistega sobituda või Parteis oma staatust tõsta. Selle mittetegemine ja parteiliinis vasturääkivuste tõstatamine toonuks kaasa distsiplinaarmenetluse ja kohese ühiskondliku taunimise teiste parteiliikmete poolt. Paradoks väljendub kõige selgemini Partei loosungis – "sõda on rahu, vabadus on orjus, teadmatus on jõud".
Sarnaselt paljude teiste düstoopiliste ühiskondade peegeldustega oma kirjutistes pidas Orwell topeltmõtlemist iseloomulikuks Nõukogude Liidu tüüpi totalitarismile. Selliseid vasturääkivusi esines näiteks Stalini kõnedes.
Hilisem kasutus.
Alates 1949. aastast on sõna "topeltmõtlemine" muutunud samatähenduslikuks tunnetusliku ebakõla vähendamisega kahe ilmavaate omavahelise vasturääkivuse ignoreerimise teel (ka siis, kui seda tehakse sihilikult). Mõned psühhoteraapia koolkonnad, näiteks kognitiivteraapia, julgustavadki inimesi omi mõtteid muutma (ühe meetodina erinevate psühholoogiliste haiguste ravimiseks).
Orwelli "topeltmõtlemist" peetakse ka sellise levinud mõiste nagu "topeltkõne" (inglise keeles "doublespeak"), mis tema romaanis küll ei esine, lähtekohaks. Topeltkõnet kui nähtust on võrreldud Orwelli kirjeldustega poliitilistest kõnedest, mida kirjanik käsitles oma 1946. aasta essees "Poliitika ja inglise keel" ("Politics and the English Language"): "südametunnistuseta poliitikud, reklaamijad, religionistid ja teised mistahes sorti topeltkõnelejad jätkavad keele kuritarvitamist manipuleerivatel eesmärkidel".
Kirsturaami kate

Kirsturaami kate on ristkülikukujuline kangast õmmeldud tekstiilese, mis katab kirsturaami matuse ajal. 
Enamasti on see kate musta värvi ning selle keskel on paelast õmmeldud või tikitud ladina rist. Katte servades on narmad. 
Kasutatakse ka mitmevärvilisi katteid. Sel puhul on kasutatud lisaks mustale selliseid tagasihoidlikke värve nagu tumedam roheline või pruun. Kirsturaami kattele võib olla tikitud aastaarve, isikute nimesid või kohanimesid. Samuti võib kattele olla tikitud piiblisalme.
Kirsturaami katteid on varem kasutatud pea kõigis Eesti luterlikes kirikutes. Sageli on neid olnud ühes kirikus mitu (nagu ka kirsturaame).
Bierutów

Bierutów (saksa "Bernstadt an der Weide" või "Bernstadt in Schlesien") on linn Poolas Alam-Sileesia vojevoodkonnas Oleśnica maakonnas, Bierutówi valla halduskeskus. Bierutów asub Wrocławi kesklinnast umbes 34 km idas.
Bernstadt sai linnaõigused 1266. aastal. Kuni 1945. aastani oli linn Saksamaa koosseisus.
Bantigny

Bantigny on vald Põhja-Prantsusmaal Nordi departemangus Cambrai kantonis.
Talaar

Talaar (ladina "talaris", saksa "talar") on pahkluuni ulatuv avar värviline ülerõivas, mida kannavad kohtunikud ja luteri kiriku vaimulikud. Pidulikul puhul kantakse ka ülikoolides. 
Vaimulikud.
Luteri kirikus on talaar kasutusel vaimuliku liturgilise rõivana. Talaari tegumood on eri maade luteri kirikutes erinev. Talaariga koos kantakse lõkasid või kraed. Tänapäeval kantakse mõnel pool koos talaariga stoolat.
Duszniki-Zdrój

Duszniki-Zdrój (saksa "Bad Reinerz", tšehhi "Dušníky") on linn Poolas Alam-Sileesia vojevoodkonnas Kłodzko maakonnas. Duszniki-Zdrój on kuurortlinn. Duszniki-Zdrój kesklinn asub Tšehhi piirist umbes kolme ja poole kilomeetri kaugusel.
Bad Reinerz sai linnaõigused 1346. aastal. Kuni 1945. aastani oli linn Saksamaa koosseisus.
Blécourt (Nord)

Blécourt on vald Põhja-Prantsusmaal Nordi departemangus Cambrai kantonis.
Boursies

Boursies on vald Põhja-Prantsusmaal Nordi departemangus Cambrai kantonis.
Kuld (heraldika)

Kuld (prantsuse keeles "or" [ɔːr] 'kuld') on heraldiline tinktuur, mis loetakse metallide ehk heledate värvide hulka ja mis välimuselt vastab metalli kulla värvusele ja läikele. Kulla asendustoon heraldikas on kollane.
Must-valgetel vapikujutistel märgib kulda punktiline pind.
Vappide kirjeldustes kasutatakse heraldilise kulla märkimiseks omadussõna kuldne.
Tähendus.
Kuld tähistas vappidel usku, õiglust, suuremeelsust ning võimu.
Jääaeg (film)

"Jääaeg" (algne pealkiri: "Ice Age") on 2002. aastal valminud Ameerika animafilm, mille režissöör on Chris Wedge (kaasrežissöör Carlos Saldanha), mille produtsendid on Blue Sky Studios ja 20th Century Fox Animation. Tegemist oli Blue Sky Studiosi esimese mängufilmiga ja ühtlasi ka esimese eesti keelde dubleeritud täispika animafilmiga. 
Süžee.
Filmi tegevus toimub umbes 20 000 aastat tagasi, kui loomad liiguvad läheneva jää eest lõuna poole. Manny ja Sidi hoole alla jääb inimlaps, kelle nad üritavad hõimu juurde tagasi viia.
Cuvillers

Cuvillers on vald Põhja-Prantsusmaal Nordi departemangus Cambrai kantonis.
Doignies

Doignies on vald Põhja-Prantsusmaal Nordi departemangus Cambrai kantonis.
Hõbe (heraldika)

Hõbe (prantsuse keeles "argent" [ˈɑːrdʒənt] 'hõbe') on heraldiline tinktuur, mis loetakse metallide ehk heledate värvide hulka ja mis välimuselt vastab metalli hõbeda värvusele ja läikele. Hõbeda asendustoon heraldikas on valge. Esineb ka asendamist väga heleda halliga.
Must-valgetel vapikujutistel märgib hõbedat ühegi musta märgita pind.
Vappide kirjeldustes kasutatakse heraldilise hõbeda märkimiseks omadussõna hõbedane.
Tähendus.
Hõbe tähistas vappidel puhtust, lootust, süütust ja suursugusust.
Bursa (kirikutekstiil)

Bursa on roomakatoliku kirikus, uuemal ajal ka luteri kirikus kasutatav korporaali hoidmise tasku ajaks, mil ei toimu jumalateenistust. 
Kirjeldus.
Bursa on ruudukujuline, umbes mõõdus 22 x 22 cm, kartongi või muu sobiva kõva materjaliga tugevdatud tasku. Bursasse panekuks volditakse korporaal üheksaks kokku. Bursa on kirikuaasta perioodile või pühale vastavat liturgilist värvi, valmistatud tavaliselt siidkangast ja võib olla kaunistatud tikandiga.
Rzepin

Rzepin (saksa "Reppen") on linn Poolas Lubuszi vojevoodkonnas Słubice maakonnas, Rzepini valla halduskeskus. Rzepin asub Słubicest umbes 18 km idas.
Reppen sai linnaõigused enne 1329. aastat. Kuni 1945. aastani oli Saksamaa koosseisus.
Escaudœuvres

Escaudœuvres on vald Põhja-Prantsusmaal Nordi departemangus Cambrai kantonis.
Eswars

Eswars on vald Põhja-Prantsusmaal Nordi departemangus Cambrai kantonis.
Witnica

Witnica (saksa "Vietz") on linn Poolas Lubuszi vojevoodkonnas Gorzów Wielkopolski maakonnas, Witnica valla halduskeskus. Witnica asub Gorzów Wielkopolskist umbes 24 km lääneedelas.
Asulat on esmamainitud 1252. aastal, linnaõigused sai 1935. aastal. Kuni 1945. aastani oli Saksamaa koosseisus.
Sotsiaalne ettevõtlus Eestis

Sotsiaalne ettevõte on ühiskondliku eesmärgiga organisatsioon, kes kasutab oma sihi saavutamiseks ettevõtlust, st teenuste ja toodete järjepidevat müüki. Ettevõtte põhikirjas ja selle juhtide tööd suunavates arengudokumentides peab olema fikseeritud ettevõtte ühiskondlik eesmärk. Sotsiaalseks ettevõtteks loetakse organisatsiooni, kes panustab vähemalt 50,1% kasumist tagasi ettevõttesse sotsiaalsete probleemite lahendamisse. 
Sotsiaalsete ettevõtete võrgustik.
Eesti seadusandluses puudub kindel juriidiline vorm, mille kaudu sotsiaalseid ettevõtteid defineeritakse. Eestis seab kõik sotsiaalsete ettevõtete reeglid Sotsiaalsete ettevõtete võrgustik. Sotsiaalsete ettevõtete võrgustikus on üle 50 liikme, kes tegutsevad paljudes erinevates tegevusvaldkondades: taaskasutus, teenused avalikule sektorile, keskkond, haridus, vaimne tervis, füüsiline tervis, tehnoloogia, kaitstud töö, vähenenud töövõimega inimeste poolt, tooted, lapsed, finantsteenused, riideabi, tööandja, muuseum, rehabilitatsioon, sotsiaalteenused, õigusabi, hoolekanne ja koolitus. 2016. aastal oli 82,7% ettevõtetest mittetulundusühingud, 9,9% sihtasutused ja 7,4% osaühingud. 
Tunnused.
Sotsiaalsete ettevõtete ühiskondlik eesmärk tähendab nende otsest panustamist Eesti riigi arengu eesmärkide saavutamisse nii seoses inimeste toimetuleku toetamise ja heaolu suurendamisega kui ka soovitava seisundi tagamisega loodus- ja elukeskkonnale. Sel moel aitavad paljud sotsiaalsed ettevõtted kaasa ÜRO säästva arengu eesmärkide täitmisele. 
Sotsiaalse ettevõtte tunnused Eestis on sõnastatud koostöös avaliku sektori ja sotsiaalse innovatsiooni rakkerühmaga. 
Erinevus.
Mitmesuguste tegevusvormide kaudu on võimalik aidata lahendada mitmed ühiskondlikke probleeme. Erinevalt kasumile orienteeritud äriettevõtetest, vastutustundlikest ettevõtetest, avaliku sektori asutustest ja heategevusorganisatsioonidest loovad sotsiaalsed ettevõtted edu korral lisaks ühiskonda panustamisse oma põhitegevuse abil ka sama väärtust nagu äriettevõtted. 
Vastutustundlike ettevõtetega (kes panustavad vabatahtlikult mingi osa oma kasumist ühiskondlike probleemide lahendamisse) võrreldes panustavad sotsiaalsed ettevõtted kindlaksmääratud osa (mis moodustab vähemalt üle poole ettevõtte kasumist) ühiskondliku heaolu jaoks, tehes seda sihipäraselt ja järjepidevalt vastavalt oma põhikirjale. 
Sotsiaalsed ettevõtted võivad olla oma unikaalsete tugevustega avaliku sektori head partnerid, kuid ei asenda seda. Erinevalt heategevusorganisatsioonidest on sotsiaalsetel ettevõtetel mitmekesisemad tuluallikad, suutes edu korral pakkuda järjepidavamat ja kvaliteetsemat teenust.
Oranž (heraldika)

Oranž (prantsuse keeles "orangé") on harvaesinev heraldiline tinktuur, mis kuulub emailide hulka ja esineb paikkondlikult Kataloonia, osa Prantsusmaa haldusüksuste, kunagises Lõuna-Aafrika vabariigi ja USA armee sümboolikas. Oranž erineb selgesti punasest ("gules"), kuid ta peab ka olema hästi eristatav helepruuni tooniga tinktuurist "tanné", mida mõnikord eristatakse tumedamast "brunâtre"'ist. Samuti peab heraldiline oranž värvireeglit järgides eristuma hästi metallidest hõbedast ja kullast.
Ajaloost.
Oranži värvi on olnud vanadel vappidel viljad ja puud, kuid need võisid algselt olla ka tõmmud ("tanné"). Mõnes allikas, just Inglismaa vappide kohata, esineb oranž nime "tanne" või "tenne" (inglise keeles "tawny") all. Värvi vanim mainimine Inglismaal jääb kuhugi 15. sajandi keskpaika ja see esineb nii heraldilise kui ka lihtsalt tekstiili värvina. 16. sajandi tekstidest võib välja lugeda, et neis võivad tawny ja orange tähendada erinevaid värvitoone.
Keskajal ja varauusajal ei olnud oranžil iseloomulikku viirutust ja see muster esineb esimest korda Arthur Charles Fox Davies' raamatus "Complete guide to heraldry". Viirutuses on kombineeritud püsttriibud, mis tähendavad punast, ja punktid, mis tähendavad kuldset.
Olteenia

Olteenia (rumeenia keeles "Oltenia") ehk Väike-Valahhia on ajalooline piirkond Rumeenias. Olteenia moodustab läänepoolse osa Valahhiast.
Lõunas ja läänes on Olteenia piiriks Doonau, idas Olti jõgi ja põhjas Karpaadid. Olteenia on saanud nime Olti jõe järgi.
Olteenia suurim linn on Craiova. Teised suuremad linnad on Râmnicu Vâlcea, Drobeta-Turnu Severin ja Târgu Jiu.
Winnipeg Jets

Winnipeg Jets on Kanada jäähokiklubi, mis tegutseb Manitoba provintsis Winnipegis. See mängib jäähokiliiga NHL-i Läänekonverentsis Keskdivisjonis.
Klubi alustas tegevust 1999. aastal Atlantas ja kandis algselt nime Atlanta Thrashers. 2011. aastal kolis klubi Winnipegi. Kodumänge peab Canada Life Centre'is. Jetsi peatreener on Dave Lowry.
Praegune koosseis.
"Seisuga 21. juuli 2023"
Kongo kriis

Kongo kriis (prantsuse keeles "Crise congolaise") oli aastatel 1960 kuni 1965 Kongo vabariigis (tänapäeva Kongo DRV-s) aset leidnud poliitiline kriis ning sõjaline konflikt. Kriis sai alguse Kongo iseseisvumisega Belgia koosseisust ja lõppes, kui Mobutu Sese Sekol õnnestus kogu riik enda kontrolli alla saada. Kongo kriis oli lisaks kodusõjale ka varisõda külma sõja osapoolte Nõukogude Liidu ja Ameerika Ühendriikide vahel. Kriisi käigus kaotas elu umbes 100 000 inimest.
Kriis sai alguse, kui Belgia Kongo iseseisvuslastel õnnestus 30. juunil 1960 oma eesmärk saavutada. Iseseisvunud riigis oli lahendust vajavaid probleeme palju: käärima hakkasid suhted nii provintside kui ka hõimude vahel. Juuli esimesel nädalal puhkes armees mäss, vägivald lahvatas ka musta- ja valgenahaliste vahel. Belgia otsustas riiki oma väed saata, et kaitsta riigist põgenevaid eurooplasi. Belglaste abil kuulutasid iseseisvuse välja Katanga ja Lõuna-Kasai. Aina pingelisemaks muutuva olukorra leevendamiseks saatis ÜRO Kongosse rahuvalvajad, kuid peasekretär Dag Hammarskjöld keeldus neid Léopoldville's asunud keskvalitsuse toetamiseks kasutamast. Kongo peaminister Patrice Lumumba pöördus abi saamiseks Nõukogude Liidu poole, NSVL saatis kriisitsooni eksperte ning muud abi.
Nõukogude Liidult abi palumine tekitas valitsuse lõhenemise ning vastuolu peaminister Lumumba ja president Joseph Kasa-Vubu vahel. Mobutu, kes juhtis riigi kaitsejõude, otsustas patiseisu ära kasutada ning korraldas riigipöörde, saatis NSVL-i abi riigist välja ja pani kokku uue valitsuse, mis "de facto" temale allus. Lumumba pandi vangi ning hukati 1961. aastal. Lumumba toetajad panid riigi idaosas asuvas Stanleyville' linnas kokku oma valitsuse ("Kongo vaba vabariik"), mida juhtis Antoine Gizenga. Hoolimata NSVL-i toetusest, oli Gizenga valitsus sunnitud 1962. aastal kapituleeruma. ÜRO karmistas enda suhtumist separatistidesse 1961. aasta lõpus, kui peasekretär Hammarskjöldi lennuk Kongo kohal alla lasti. Rahuvalvajate abiga õnnestus Léopoldville'l 1963. aasta alguseks Katanga ja Lõuna-Kasai alistada.
Pärast separatistide alistamist võeti kompromissina vastu uus põhiseadus ning eksiili läinud endine Katanga juht Moïse Tshombe kutsuti kuni uute valimisteni ajutist valitsust juhtima. Enne uusi valitsusi toimus Ida-Kongos maoistlik ülestõus, mille korraldajad nimetasid ennast "Simbadeks". Simbadel õnnestus märkimisväärne osa riigist enda kontrolli alla saada ning nad kuulutasid Stanleyville's välja kommunistliku Kongo rahvavabariigi. Keskvalitsus hakkas järk-järgult kaotatud territooriumi tagasi vallutama, 1964. aasta novembris sekkusid konflikti Belgia ja USA, et vabastada Simbade võetud vange. Simbade ülestõus oli 1965. aasta novembriks lõplikult maha surutud. Märtsis 1965 toimunud valimistega kujunes välja uus poliitiline patiseis Tshombe ja Mobutu vahel. Mobutu korraldas sama aasta novembris uue riigipöörde ning sai Kongo DV ainuvalitsejaks. Mobutu jäi Kongo, mis nimetati 1971. aastal Zaire'ks, diktaatoriks kuni kukutamiseni 1997. aastal.
Ottawa Senators

Ottawa Senators on Kanada jäähokiklubi, mis tegutseb Ontario provintsis Ottawas. See mängib jäähokiliiga NHL-i Idakonverentsis Atlandi divisjonis. Klubi on asutatud 1992. aastal. Kodumänge peab Canadian Tire Centreil. Jetsi peatreener on D. J. Smith.
Praegune koosseis.
"Seisuga 29. juuli 2023"
Laura Jaanhold

Laura Jaanhold (kuni 2017. aastani Laura Mets; sündinud 1991. aastal) on eesti lavastaja.
Laura Jaanhold alustas kooliteed 1998. aastal Võhma Gümnaasiumis, lõpetas 2010. aastal Viljandi Maagümnaasiumi ja õppis 2005-2010 Viljandi Muusikakoolis flöödi erialal. 2014. aastal lõpetas ta Eesti Muusika- ja Teatriakadeemia lavakunstikooli lavastajana (26.lend). Alates 2014 töötab lavastajana Endla teatris.